Վիգեն Ստեփանյան

Վիգեն Բորիսի Ստեփանյան (), հայ դերասան, բեմադրիչ, ՀՀ արվեստի վաստակավոր գործիչ (2008)։

Կրթություն 
1969 թվականին ընդունվել է Երևանի պոլիտեխնիկական ինստիտուտի շինարարական ֆակուլտետ։ 1973 թվականին ընդունվել է Երևանի Կ. Ստանիսլավսկու անվան թատրոնին կից դերասանական ստուդիա, որտեղ մինչև 1977 թվականն աշխատել է որպես դերասան։ 1977-1989 թվականներին որպես դերասան աշխատել է Երևանի Սունդուկյանի անվան ազգային ակադեմիական թատրոնում։ 1988-1992 թվականներին սովորել է Երևանի գեղարվեստա-թատերական ինստիտուտի ռեժիսորական բաժնում։ 1989 թվականին հիմնել է «Արձագանք» թատրոն-ստուդիան, որը 1991 թվականին հիմք է դարձել «Մետրո» թատրոնի, և մինչև 1994 թվականը եղել է թատրոնի գեղարվեստական ղեկավարն ու տնօրենը։ 1994-2003 թվականներին աշխատել է Լիբանանում։ 2003 թվականին վերադառնալով Հայաստան՝ նորից ստանձնել է «Մետրո» թատրոնի գեղարվեստական ղեկավարի պաշտոնը։ 2007 թվականին որպես հրավիրված դերասան և բեմադրիչ աշխատել է տարբեր թատրոններում։ 2007 թվականից դասավանդել է Երևանի Խաչատուր Աբովյանի անվան մանկավարժական համալսարանում, ուր ղեկավարել է ռեժիսորական կուրս։ 2007 թվականին Մոսկվայում բեմադրել է «Ոսկե նուռ» տոնահանդեսը։

2014 թվականի հոկտեմբերին Վիգեն Ստեփանյանը նշանակվել է Ալեքսանդր Սպենդիարյանի անվան օպերայի և բալետի ազգային ակադեմիական թատրոնի ռեժիսոր։

Խաղացել է ավելի քան 100 դեր տարբեր թատրոններում, բեմադրել է 43 ներկայացում տարբեր երկրներում և տարբեր լեզուներով, նկարահանվել է մոտ 50 ֆիլմերում, ԽՍՀՄ տարբեր ստուդիաներում, խաղացել է ավելի քան 60 հեռուստաներկայացումներում։ Երեք տարի շարունակ եղել է «Երևան-Էրեբունի» տոնակատարության գլխավոր բեմադրիչը։ Գրել և բեմականացրել է ավելի քան 10 պիես։ Իր սցենարով նկարահանվել է երկու կարճամետրաժ և մեկ լիամետրաժ ֆիլմ։

Ֆիլմագրություն 
1976 թ. - Երկունք
1978 թ. - Հուսո աստղ
1979 թ. - Երկնագույն առյուծ
1980 թ. - Թռիչքն սկսվում է երկրից
1980 թ. - Ավտոմեքենան տանիքի վրա
1981 թ. - Համեստ մարդը (կարճամետրաժ)
1982 թ. - Երջանկության մեխանիկա
1984 թ. - Արքա Ջոն (ֆիլմ-ներկայացում) - կոմս Էսսեկս
1985 թ. - Վերջին կիրակին - Ղուկաս
1985 թ. - Կապիտան Առաքել - Մուկուչ
1985 թ. - Թե ինչպես կատուն արհեստ սովորեց - կատու
1986 թ. - Քանի դեռ ապրում ենք…
1986 թ. - Թղթե օձի օր
1987 թ. - Մեզանից երեքը
1987 թ. - Խոսք
1987 թ. - Խաչմերուկի դեղատունը - Սանամյան
1988 թ. - Շնչառություն - աշխատակից
1988 թ. - Սպիտակ ոսկոր
1992 թ. - Ձայն բարբառոյ...
2002 թ. - Շեմին (կարճամետրաժ)
2008 թ. - Պոլինա Սուբոտինա աղջկա հասուն կյանքը - Բաղդասարյան
2009 թ. - Տաք երկիր, ցուրտ ձմեռ (Հայաստան, Նիդերլանդներ, Գերմանիա)
2009 թ. - Նոր Տարվա Կինո 
2011 թ. - Կյանքի գինը
2012 թ. - Հրձիգ - Ալի
2013 թ. - Լեռնագնացները - Վախթանգ
2014 թ. - Որսի կանոնները 
2014 թ. - Շնորհակալություն, հայրիկ 
2014 թ. - «Ոսկե աչք» նախագիծ - Դաթո
2015 թ. - «Տղաս, ո՞ւր է Եփրատը»
2021 թ. - «Օլիմպիկոս» - Բանախոս
2021 թ. - «Լույսի կաթիլներ».

Հեռուստասերիալներ 
 Հին արքաներ

Պարգևներ 
 Հայաստանի արվեստի վաստակավոր գործիչ
 «Արտավազդ» թատերական մրցանակի դափնեկիր
2015 թ. «Լավագույն տղամարդ դերակատար», «Արտավազդ» մրցանակ

Ծանոթագրություններ

Արտաքին հղումներ 
Վիգեն Ստեփանյան. «Հրաժարվում եմ այն ամենից, ինչն իմը չէ»

Երևան քաղաքում ծնվածներ
Հայ դերասաններ
1952 ծնունդներ
Հոկտեմբերի 8 ծնունդներ
ՀՀ արվեստի վաստակավոր գործիչներ
Հայ բեմադրիչներ